Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 1997. évi C. törvény végrehajtásáról az országos népszavazáson és az országos népi kezdeményezésen 5. számú mellékletének 6. mintája meghatározta az aláírásgyûjtõ ív mintáját. A minta tartalmazza az aláírásgyûjtõ polgár aláírására szolgáló rovatot. A „Kötelezõen használandó nyomtatványok jegyzéke és mintái” címû, 5. számú melléklet 20.
Paragraph Index: 533

1997. évi C. törvény végrehajtásáról az országos népszavazáson és az országos népi kezdeményezésen 5. számú mellékletének 6. mintája meghatározta az aláírásgyûjtõ ív mintáját. A minta tartalmazza az aláírásgyûjtõ polgár aláírására szolgáló rovatot. A „Kötelezõen használandó nyomtatványok jegyzéke és mintái” címû, 5. számú melléklet 20. pontja szerint a népszavazás kezdeményezõjének a rendeletben megállapított minta alapján kell elkészítenie és az OVB-hez hitelesítésre benyújtania az aláírásgyûjtõ ív mintapéldányát. A rendelet 23. §-a kimondja: „Ez a rendelet a kihirdetését követõ hónap elsõ napján lép hatályba, [...] rendelkezéseit a hatálybalépését követõen kezdeményezett országos népszavazás vagy népi kezdeményezés során kell alkalmazni.” A rendelet 2002. december 23-án került kihirdetésre, így 2003. január 1-jén lépett hatályba. Mivel a jelen ügy tárgyát képezõ népszavazási kezdeményezésre 2002. december 12-én került sor, a rendelet ebben az ügyben nem alkalmazható. Ebbõl következõen jelen ügyben nincs olyan alkalmazandó jogszabályi rendelkezés, amely egyértelmûen elõírná, hogy az aláírásgyûjtõ ív mintapéldányán fel kell tüntetni az aláírásgyûjtõ polgár aláírására szolgáló rovatot.

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes